Document ID: 31996R2312

KOMMISSIONENS FORORDNING (EF) Nr. 2312/96 af 2. december 1996 om fastsættelse af det endelige støttebeløb for visse bælgplanter for produktionsåret 1996/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1577/96 af 30. juli 1996 om indførelse af en særlig støtte for visse bælgplanter (1), særlig artikel 6, og
ud fra følgende betragtninger:
Ifølge artikel 6, stk. 1, i forordning (EF) nr. 1577/96 bestemmer Kommissionen overskridelsen af det garanterede maksimumsareal og fastsætter det endelige støttebeløb for det pågældende produktionsår;
efter artikel 6, stk. 2, kan der træffes overgangsforanstaltninger for at undgå, at der anvendes to sanktioner i løbet af det første år for anvendelsen af den særlige støtte for visse bælgplanter, dvs. fra 1. juli 1996 til 30. juli 1997;
det garanterede maksimumsareal, der er omhandlet i artikel 2, stk. 2, i Rådets forordning (EØF) nr. 762/89 af 20. marts 1989 om indførelse af en særlig støtte for bælgplanter (2), senest ændret ved forordning (EF) nr. 2064/92 (3), blev overskredet med 18,6 % i 1995/96; det garanterede maksimumsareal, der er omhandlet i artikel 3 i forordning (EF) nr. 1577/96, blev overskredet med 37,44 % i 1996/97; kun den sanktion, der følger af overskridelsen af det garanterede maksimumsareal i 1996/97, bør anvendes for 1996/97 ved en proportional nedsættelse af det støttebeløb, der er omhandlet i artikel 2, stk. 2, i forordning (EF) nr. 1577/96;
Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Det endelige støttebeløb for visse bælgplanter for produktionsåret 1996/97 fastsættes til 131,69 ECU/ha.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. december 1996.

Labels: 17
5
6